Benny Borg

Artie Benny Borg (født 13. november 1945 i Göteborg) er en svensk sanger, gitarist, komponist, tekstforfatter og revyartist som har vært bosatt i Norge siden 1969. Benny Borg er oppkalt etter jazzlegendene Benny Goodman og Artie Shaw.

Karriere 
På 1960-tallet turnerte Borg med egne popband, som Streaplers. I 1968 kom han til Norge med bandet Nilsmen etter å ha blitt invitert av Arne Bendiksen i forbindelse med Bendiksens Svensktoppar-serie. Gjennom dette prosjektet etablerte Borg også et samarbeid med Kirsti Sparboe, som han var gift med i perioden 1972–1978. Sammen ga de ut flere album, deriblant hans gjennombruddssingel «Balladen om Morgan Kane» (1972), som lå 19 uker på VG-lista, og som i 1973 toppet Norsktoppen. Han ble tildelt Spellemannprisen 1973 som beste mannlige artist.

Andre kjente sanger han har laget og fremført er «En spennende dag for Josefine» og «Den store dagen». Han ble etter hvert en mangesidig artist og hadde stor suksess i samarbeid med blant andre Grethe Kausland og Dizzie Tunes (innledet 1974). I revyene til Dizzie Tunes ble Borg også kjent for sine imitasjoner av Elvis Presley, og i årenes løp fremstilte han Elvis på scenen over 3000 ganger. På midten av 1990-tallet forlot han Dizzie Tunes til fordel for egne soloprosjekter, som utgivelse av plater og den suksessfulle soloforestillingen Balladen om Cornelis Vreeswijk, et samarbeid han hadde med Oslo Nye Teater. Han har tonesatt flere av Herman Wildenveys dikt. Borg har også medvirket i film og vært programleder i fjernsyn, blant annet for gameshowet Super Quick på TVNorge i 1994. I 2006 medvirket han i den norske komediefilmen Kalde føtter, der han hadde rollen som presten Edgard. Han har hatt små roller i TV-seriene Mot i Brøstet, Far og sønn og miniserien Brødrene Dal og legenden om Atlant-Is.

I 2019 hadde han premiere på en soloforestilling viet til Erik Bye.

Diskografi 
'Album (utvalg)
 1973: Benny Borgs beste 1973: Kirsti & Benny (med Kirsti Sparboe)
 1973: Barnvisor för vuxna (med Kirsti Sparboe)
 1974: Mine låter på min måte 1974: På verdens tak 1976: Mina låter på mitt sätt 1976: Sammen med Kirsti & Benny (med Kirsti Sparboe)
 1976: Kirsti & Benny (med Kirsti Sparboe)
 1976: På Go'fot (med Grethe Kausland & Dizzie Tunes)
 1977: Benny Borgs beste 1978: Tur – retur 1979: The Nashville Collection 1980: Benny Borg synger Elvis 1993: I dag 2016: Den største reisen 2019: En dag på jorden 2022: Pappa (Single) 

 Filmografi 
  … Edgard, prest og far til Christer

 Priser 
 Spellemannprisen 1973 i klassen årets mannlige pop-artist
 Nominert til Spellemannprisen 1974 i klassen årets mannlige artist
 Nominert til Spellemannprisen 1976 i klassen årets vokalist sammen med Kirsti Sparboe for Kirsti & Benny Herman Wildenveys Poesipris 2004
 Tekstforfatterfondets ærespris 2019
 Nominert til Spellemannprisen 2019 i klassen viser for En dag på jorden''

Privat 
Benny Borg er oppkalt etter jazzlegendene Artie Shaw og Benny Goodman. I 1980 giftet han seg med Liv Jacobsen som senere ble direktør i United International Pictures. Hun ble rammet av et hjerneslag i 2013 og døde samme år.

Referanser

Eksterne lenker 
 
 
 

Svenske sangere
Deltakere i Melodi Grand Prix
Vinnere av Melodi Grand Prix
Deltakere i Eurovision Song Contest
Vinnere av Spellemannprisen
Svenske gitarister
Svenske låtskrivere
Svenske komponister
Svenske skuespillere
Personer fra Göteborg
Elvis-imitatorer
Personer tilknyttet Dizzie Tunes